b'\n_START_ARTICLE_\nPavel Pogrebnjak\n_START_SECTION_\nBegyndelsen\n_START_PARAGRAPH_\nPogrebnjak begyndte sin karriere i Spartak Moskva, hvor han opn\xc3\xa5ede 18 ligakampe. Under sin Spartak-tid blev det desuden til flere lejeophold hos andre russiske klubber, f\xc3\xb8r han skiftede til Tom Tomsk i 2006. Her fik han sit endelige gennembrud med 13 m\xc3\xa5l i 26 kampe, hvilket f\xc3\xb8rte til et skifte til storklubben Zenit Skt. Petersborg.\n_START_SECTION_\nZenit Skt. Petersborg\n_START_PARAGRAPH_\nHos Zenit fik Pogrebnjak yderligere succes, og i sin f\xc3\xb8rste s\xc3\xa6son vandt klubben ligaen, mens han selv bidrog med 13 m\xc3\xa5l. Zenit vandt desuden den russiske Super Cup over Lokomotiv Moskva, hvor Pogrebnjak scorede det vindende m\xc3\xa5l i det 82. minut._NEWLINE_I 2007/08 s\xc3\xa6son konkurrerede Zenit ogs\xc3\xa5 i UEFA Cuppen, hvor han endte som delt topscorer sammen med italienske Luca Toni (begge 10 m\xc3\xa5l), da klubben vandt turneringen. Pogrebnjak missede selv finalen, da han havde f\xc3\xa5et en karant\xc3\xa6negivende advarsel i semifinalen mod Bayern M\xc3\xbcnchen. Zenit slog Glasgow Rangers i finalen, og de vandt efterf\xc3\xb8lgende ogs\xc3\xa5 UEFA Super Cuppen med en 2-1 sejr over Manchester United, hvor Pogrebnjak scorede et af klubbens to m\xc3\xa5l.\n_START_SECTION_\nStuttgart\n_START_PARAGRAPH_\nDen 1. august, 2009, skiftede Pogrebnjak til tyske Stuttgart._NEWLINE_Hos Stuttgart k\xc3\xa6mpede Pogrebnjak med svigtende form og kn\xc3\xa6problemer, men russeren n\xc3\xa5ede dog at score 15 m\xc3\xa5l i 68 ligakampe inden sit skifte til Fulham i januar, 2012.\n_START_SECTION_\nFulham\n_START_PARAGRAPH_\nI begyndelsen af 2012 k\xc3\xb8bte Fulham Pogrebnjak, efter at de havde solgt Bobby Zamora til lokalrivalerne fra Queens Park Rangers. I sin debut p\xc3\xa5 Craven Cottage scorede Pogrebnjak det f\xc3\xb8rste m\xc3\xa5l i en 2-1 sejr over Stoke City. Russeren fordoblede sit m\xc3\xa5lantal i lige s\xc3\xa5 mange kampe, da han i sin anden optr\xc3\xa6den for Fulham afgjorde lokalbraget mod Queens Park Rangers ved at score kampens eneste m\xc3\xa5l. Pogrebnjak fulgte op p\xc3\xa5 sine to f\xc3\xb8rste m\xc3\xa5l i Fulham-tr\xc3\xb8jen med at score et hattrick i sin tredje kamp, da Wolverhampton blev sl\xc3\xa5et 5-0 p\xc3\xa5 Craven Cottage den 4. marts, 2012.\n_START_SECTION_\nReading\n_START_PARAGRAPH_\nPogrebnjak forlod Fulham i sommeren 2012, da han ikke kunne blive enig med klubben om en forl\xc3\xa6ngelse af aftalen. Det f\xc3\xb8rte til at Pogrebnyak skrev under p\xc3\xa5 en fire \xc3\xa5rige aftale i Reading.\n_START_SECTION_\nLandshold\n_START_PARAGRAPH_\nPogrebnjak st\xc3\xa5r per 26. maj 2012 noteret for 33 landskampe og otte m\xc3\xa5l for Ruslands landshold.'